**Protokoll Representantskapsmøte i Trondrudvegen 2013.**  
  
Tid: Fredag 1. November 2013 klokken 18.00 - 21.00  
  
Sted: Nystølkroken kafé.  
  
Saksliste:  
  
Sak 1.0 Konstitueringen av møte.  
  
1.1 Registrering av fremmøtte i Representantskapet  
  
Helge Holm, Lars Vestheim, Thor Sjong, Håvard Rustad, Tore Ness og Odd Anton Mehlum (Tverrlia 1), John-Fredrik Nordby (næring).  
  
Fraværende: Knut Tandberg og Jan Gunnar Ness.  
  
1.2 Godkjenning av innkalling  
  
Innkalling godkjent.  
  
1.3 Godkjenning av dagsorden  
  
Dagsorden godkjent.  
  
1.4 Valg av referent  
  
Tore Ness ble valgt.  
  
1.5 Valg av 2 personer til å undertegne protokollen  
  
Håvard Rustad og John-Fredrik Nordby ble valgt.  
  
1.6 Valg av møteleder  
  
Lars Vestheim ble valgt som møteleder.  
  
Sak 2.0 Styrets Årsmelding for 2012  
  
Styrets årsmelding for 2012 ble lest opp av leder Lars Vestheim og godkjent.  
  
Sak 3.0 Godkjenning av resultatregnskap for Trondrudvegen for 2012  
  
Driftsinntekter kr. 705.313,- og driftsutgifter kr. 296.517,-  
Dette gir et resultat på kr. 408.796,-  
Egenkapitalen er på kr. 2.003.037,-  
  
Det er 29 nye andeler i vegen for 2012. Se også noter for forklaringer til regnskapet. Regnskapet ble godkjent.  
  
3.2 Revisjonsberetningen  
  
Ikkje klar fra Revisor Ole Gunnar Gaptjern pga registreringen av Trondrudvegen i Brønnøysund ikke er klar enda.  
Representantskapet godkjenner regnskapet, så sant ikke revisor har noen kommentarer.  
  
Sak 4.0 Budsjett 2014 og fremover 4 år  
  
Styret har ikke gjort så mye i sommer mht utbedringer. Det jobbes med utbedringer og hvor mye penger som skal brukes på vegen kommende år.  
Styret jobber videre med registreringen av vegen i Brønnøysund Registrene. Målet er å få til en registrering som er til beste for vegen, og det er ett par problemstillinger knyttet til innleveringsplikt på likningspapirer, samt dette med skatteplikt.  
Vegen skal opparbeides på de steder det trengs og da til standard for å kunne legge asfalt i framtiden. Representantskapet vil ha en spørreundersøkelse fra de ulike andelshavere i vegen mht om det skal legges asfalt på hele eller deler av vegen.  
Styret utarbeider kriterier for dette og sender det ut sammen med årsavgiften for 2014. Representantskapet tar så en avgjørelse ift dette etter innspill fra de ulike Veg og Vel styrene mht ja/nei til asfalt.  
  
Andre utbedringer av vegen er Kryssene mot Trondrumarka og Bøgaset, som er bestemt før (men ikke gjennomført).  
Årsmøte i Bøgasetvegen ville ikke ta kostnader med dette. Det må jobbes vider med å finne en løsning på endringer i dette krysset som gjør vegen tryggere der.  
Trondrudmarka Vegsamvirke har sagt ja til utbedringer og mere ett T-kryss nede mot Miljøstasjonen. Styret får da de som skal ta utbedringen i vegen nedenfor Miljøstasjonen til å ta med utbedringene i krysset mot Trondrudmarka også.  
Vi må også vurdere eventuelt autovern lenger nedover i vegen også. Det er noen plasser mellom jordvollene som bør ha autovern.  
  
Merknad fra styreleder/styret:  
  
Utbedring og oppgradering av vegen fra Einan til Alpinsenteret skal gjennomføres etterhvert. Styret har fått fullmakt av Hans og Knut Tanberg til å gjøre dette nå. Vi avventer nå en avklaring mellom disse to familiene. Dvs at de har tiden fram til 1. Mars 2014 med å komme til styret med ett forslag på løsning. Skjer ikke dette, vil styret gjøre det som er nødvendig for å få hevet standarden på denne vegstrekningen også.  
  
Sak 5.0 Vurdering av årsavgift per andel for 2014  
  
Fortsetter som før. Vurdere årsavgiften pr andel etter spørsmål/spørreundersøkelse fra Veg og Vel styrene nå i 2014.  
Om det blir nei til asfalt må andel settes ned i årene som kommer.  
  
Sak 6.0 Vurdering av faktura fra styremedlemmer  
  
Styret skriver regning /faktura til vegen.  
Representantskapet vedtar følgende satser:  
Leder kr. 800,- pr time og styrerep. kr 650,- pr.time.  
Møte i Forstanderskapet honoreres med kr. 650,- pr.t og kjøring etter regning.  
Representantskapet må se på dette hvert år videre frammover.  
  
Sak 7.0 Vurdering av fakturering til næringsdrivende  
  
Næringsdrivende har fått fritak på dette i 2 år. Noe støy rundt dette fra hytteeiere pga turister til Alpinsenteret belaster vegen og da at Alpinsenteret ikke betaler avgift nå. Det dreier seg om ca 50-60 tusen. Representantskapet innvilger fritak også for 2012 med følgende begrunnelse:  
  
Alpinsenteret har hatt store investeringer siste årene for å tilby hytteeiere og andre gode opplevelser i bakken og opplevelser i og rundt varmestua. De har en negativ egenkapital etter noen dårlige år. 2012/13 var ett bra år, men bunnlinjen var likevel +/- null kroner. Det er fortsatt store investeringer i golfbanen og hestesportsenteret de senere årene som også har sine utfordringer mht lønnsomhet. Både hytteeiere og kommunen har nytte av at disse aktivitetene videreføres og utvikles.  
Veiavgiften fra næringsdrivende utgjør en stadig mindre del av de totale inntektene for vegen etterhvert som det kommer flere nye hytter til i området. Økonomien i Trondrudvegen er sunn og god. De årlige avgiftene er store nok til å dekke påløpte kostnader.  
  
Sak 8.0 Innkomne forslag  
  
Sak fra Knut Tanberg:  
Han mener anbud på utbedringer av vegen nedover fra Miljøstasjonen bør gå til flere enn to stk entreprenører.  
Representantskapet bestemmer nå å sende brev til to andre også.  
Lars Vestheim sender ut brev til disse nå. Styret har da sendt ut anbud til fire stk. entrepenører. Venter på svar fra disse nå.  
  
Styret ber alle veg og vel styrene om å sende inn lister over nye andeler i vegen til Lars Vestheim/Tore Ness.  
  
Sak 9.0 Valg  
  
Lars Vestheim står på valg som leder.  
Helge Holm står på valg som styremedlem.  
  
Representantskapet gjør følgende valg:  
  
Ny leder Tore Ness og velges for 2 år.  
Lars Vestheim velges for 2 år som styremedlem/kasserer.  
  
Revisor: Styret får fullmakt til å finne en uavhengig revisor for 2012 og 2013. Styret håper på innspill fra Veg og Vel styrene på aktuelle kandidater.

Håvard Rustad                                                              John-Fredrik Nordby